AksaraLLM/aksara-bahasa-daerah-v1 huggingface dataset:
Baluntas nyaéta ngaran tutuwuhan anu  biasa dimangpaatkeun pikeun ubar. Tangkalna ajeg, jangkungna 2 m atawa leuwih. Régangna loba sarta aya bulu lemesan.
 Tumuwuh liar di taneuh nu garing atawa di pakarangan minangka pager. Tangkai daunna pondok, cicingna sisilangan, wangunna lonjong, sisina regé-regé warna héjo. Kembangna warna ungu. Buahna siga panggal kelirna coklat. Baluntas dikembangbiakkeun ku cara seték (ditancebkeu tangkalna) . Baluntas ngandung alkaloid, flavonoida, tanin, minyak atsiri, asam chlorogenik, natrium, kalium, aluminium, kalsium, magnesium, jeung fosfor. Daun baluntas biasana dimangpaatkeun pikeun ubar panas, bau awak, nyeri awak, keputihan, nyeri cangkéng, reumatik, nyeri beuteung, ubar scabies, jeung TBC kelenjar.
Salian ti éta, daun baluntas ogé miboga potensi minangka ekstrak anu boga fungsi pikeun ngawétkeun kadaharan, alatan kamampuhna pikeun ngahambat tumuwuhna baktéri-baktéri nu ngalantarankeun karacunan kadaharan sarta baktéri nu ngalantarankeun karuksakan kadaharan. Lian ti éta ogé kamampuhna minangka radical scavenging activity bisa dipaké pikeun sanyawa antioksidan ogé dipaké minangka ubar radang (inflamasi) sarta ubar ngising waé alatan pangabisana pikeun menghambat tumuwuhna baktéri S. aureus sarta E. coli.

Referensi

Tutumbu Kaluar

Asteraceae
Tutuwuhan ubar
Comunidade dos Países de Língua Portuguesa (Komunitas Nagara-nagara Pamaké Basa Portugis, disingket CPLP) mangrupa hiji organisasi nu boga anggota nagara-nagara nu boga basa Portugis minangka basa resmina.
CPLP resmina diwangun dina kaping 17 Juli 1996 jeung aya di Lisbon, Portugal.

Anggota CPLP 
Ayeuna CPLP boga anggota dalapan nagara daulat nyaéta:
  Portugal
  Brasil
  Angola
  Guinea Bissau / (Guiné-Bissau)
  Mozambik / (Moçambique)
  Sao Tome dan Principe / (São Tomé e Príncipe)
  Tanjung Verde / (Cabo-Verde) dan 
  Timor-Leste

Nagara panénjo 
Ayeuna aya tilu nagara nu boga status minangka panénjo (observer) saenggeus diayakeun Konferénsi Tingkat Luhur CPLP VII di Lisbon dina 2008, nyaéta:
  Guinéa Khatulistiwa
  Mauritius
  Sénégal

Basa Portugis
Organisasi internasional
Panénjo Majelis Umum PBB
Puisi nyaéta karangan anu basana dirakit pinuh ku wirahma, kauger ku wangun jeung diksi, ungkara kalimahna henteu lancaran atawa cara basa sapopoé. Puisi Sunda dina wangun heubeul aya : (1) Nungawujud carita, hartina teksna dina wangun puisi tapi eusina ngawujud carita, naratif, saperti pantun jeung wawacan sedengken (2) Teu ngawujudna carita nyaéta mantra ngawengku rajah, singlar, asihan, jampé, jangjawokan, jeung ajian, sisindiran ngawengku paparikan, rarakitan, jeung wawangsalan, kakawihan, sa'ir ngawengku pupujian jeung sawér, pamungkas pupuh anu ngawengku dangding jeung guguritan.

Ugeran 
Puisi téh kauger ku wangunna jeung ku diksina; lain dina ungkara kalimah cara dina basa sapopoé atawa cara wangun prosa. Lamun ngutamakeun diksi, aya istilah diksi puisi anu ngandung harti yén puisi téh ngagunakeun basa anu has, ngurung pilihan kecap, frasa, babandingan anu tara kapanggih dina basa paguneman (sapopoé), ngagedékeun konotasi, nyipta gabungan-gabungan (frasa) anyar, irit ku kecap, ukur déskripsi (dina sajak) nepi ka mindeng ngalantarankeun samar. Ku lantaran carita drama ogé pagunemanana téh aya anu dirakit dina wangun puisi, timbul istilah drama puisi. Lian ti éta, timbul istilah licencia poetika anu ngagambarkeun yén dina makéna wangun kecap téh keur panyajak mah diwenangkeun "ngarempak" anu ilahar. Kabeungharan puisi Sunda réa rupana, aya anu kagolong puisi heubeul (buhun, tradisional) jeung aya anu kagolong kana puisi anyar. Puisi heubeul aya anu ngawujud carita, naratif (carita pantun, wawacan). Aya anu henteu ngawujud carita: rupa-rupa puisi mantra (jangjawokan, singlar, jampé, asihan), sisindiran (rarakitan, paparikan, wawangsalan), kakawihan (barudak), sa’ir (pupujian, sawér, jsté.), pupuh (dangding, guguritan). Nu kaasup puisi anyar  sajak (kiwari pangproduktipna).

Conto
Ieu di handap salah sahiji puisi Sunda karyana Chye Retty Isnendes.
ngudag-ngudag mangsa jeung rasa
Hirup téh tunggara
upama tresna kalid sulaya
Hirup téh seuneu

nu ngaduruk lulurung sukma
Hirup téh ibadah
rela ihlas ngumawula
Hirup téh aci-acining:
Bagja!

Conto lianna: 
hiji lalaki nyangcang parahu di basisir bulan
Geus jauh lalakonna
Manéhna pamayang terahing bumi

Hiji lalaki nincak latar emas tanah bulan
Geus panceg haténa
Demi asih nu sumirat ka bumi

Ku manéhna baris ditigas singsakur gulang-guling
Nu ngajagang ngahalangan jalan
Demi asih urang ka bumi

Nini Antéh
Hamo teurak sagala supata
Urang sorot bumi jeung bulan ku Sajatining Cahaya
Keur ngaberesihan reueuk-reueuk wasangka

Nu nyangcang parahu di basisir
Lain nu musapir
Moal nyingkir ku pangusir

Tingal ogé
Wawacan
Pupuh
Dangding
Pantun
Sisindiran
Rarakitan
Paparikan
Wawangsalan
Guguritan
Kakawihan
Pupujian
Jangjawokan

Rujukan

Sastra Sunda
Prosa nyaéta karangan dina rakitan basa sapopoé; lancaran, tanpa ngolah atawa ngatur intonasi anu matok.
Wanda prosa aya nu heubeul jeung aya nu anyar.
Karya sastra anu heubeul dina wangun prosa nyaéta Dongéng.
Dongéng rupa-rupa pisan jenisna . Aya Fabel, Farabel (Pamuk, jalma-jalma teu ilahar, mite, sage, legenda jeung jurig).
Karya sastra anu kaitung anyar nyaéta carita pondok, roman jeung novél.
Wanda karangannana tangtu waé lisan.
Carita pondok ogé aya anu disebut carpon (short story), carita pondok pisan (short short story), jeung carita pondok nu panjang (long short story).
Wanda karanganna nu ieu mah sumebarna ngaliwatan tulisan, aksara, teks.
Nu disebut carita pondok di urang ilaharna panjang karanganna 4-6 kaca 1,5 spasi.
padahal di Barat mah éta kaasupna short short story ( carita pondok pisan ).
Upama maké standar Manglé nu disebut carita tilu bagian téh ilaharna 10-15 kaca, carita dua bagian téh biasana 7-10 kaca.
Carita dua bagian ieu nu meujeuhna disebut short storydi Barat, sedengkeun Cartibag éta leuwih méré nah disebut long short story ( malah di leuwih ti 15 kaca, meureun nepi ka 20 kaca ).
Kitu deui novél tangtu baé panjang pisan.
Novél-novél aripis dina karya sastra Sunda nu umumna 60-100 kaca, éta méré nah disebut Novellet,novél-novél pondok.
Wangenan novél jeung Roman,ku Wellek jeung Warren dibédakeun hartina dumasar kana pamanggih Clara Reeve.
Novél mah réalistis, Roman mah puitis jeung epis sipatna leuwih mitos.

Rujukan

Sastra
Wangun Sastra
Basisir Palabuhanratu atanapi langkung kasohor Basisir Pelabuhan Ratu nyaéta mangrupa salah sawiosna tempat pelesir nu aya di kabupatén Sukabumi.

Kasohor ku alamna nu éndah, hawana nu seger tur amparan basisir nu kacida legana. Alatan kaéndahanana nu béda jeung tempat lianna, Presiden Soekarno ngawangun hiji tempat istirahat dina taun 1960 di Tenjo Resmi. Salian ti éta, Soekarno ogé ngawangun Samudera Beach Hotel, salah sahiji hotél nu agréng nu aya di Indonesia bareng jeung diwangunna Hotel Indonesia jeung Bali Beach Hotel.  
Salian ti alamna nu éndah, basisir Palabuhanratu ogé kawentar ku sawatara mitos jeung ritual-ritual hasna saperti hajat laut jeung upacara ngabungbang.  
Mitos nu raket pisan jeung ngaran Palabuhanratu nyaéta ngeunan Nyi Roro Kidul nu dipercaya jadi pangawasa di Laut Kidul. 
Sedengkeun hajat laut nu mangrupa ritual rutin, aya patalina ogé jeung Nyi Roro Kidul. Hajat laut nyaéta ngalungkeun hulu munding jeung sasajén lianna ka tengah laut minangka ucapan sukur masarakat ka Nyi Roro Kidul réhna geus dipaparin kalancaran nalika ngala lauk di laut. Ieu tradisi dilaksanakeun sataun sakali unggal tanggal 5 April.  Biasana ieu hajat dibarengan ku acara baksos, pasanggiri-pasanggiri, pintonan hiburan (wayang, dangdut, drumband, ibing, jeung sajabana). 
Salian ti hajat laut, aya ogé tradisi séjén nu disebut ngabungbang. Kecap ngabungbang asalna tina “Nga” nu hartina ngahijikeun jeung “bungbang” nu hartina miceun atawa ngabérésihan. Jadi, sacara umum ieu ritual miboga harti mandi suci pikeun ngaleungitkeun hal-hal nu goréng atawa miceun sial. Ieu ritual ogé minangka sarana dina ngadu’a kanu Kawasa. Dimimitian ti jam 12 peuting tanggal 14 Mulud nu tempatna di walungan Cisukawayana, Basisir Palabuhanratu.
Numutkeun masarakat satempat, ieu tradisi diciptakeun ku Raja Hyang Brahma ti Karajaan Medang Gali (Galuh) dina taun 175 M-205 M nu dituluykeun ku Prabu Siliwangi ti Karajaan Pajajaran tur mekar nepi ka kiwari.

Referensi

Tempat pelesir di Sukabumi
Basisir
Kabupatén Sukabumi
Sukabumi, Kabupaten
Insomnia nyaéta gangguan anu bisa nyieun hésé pikeun sare, hésé pikeun tetep saré, atawa duanana. Kalayan insomnia, manusa biasana dina hudang ngarasa teu seger, anu nyokot kabéh dina pangabisa manusa pikeun boga fungsi di aktu beurang. Insomnia bisa nguras tingkat énérgi sarta kahayang manusa tapi ogé kaséhatanna, gawéna sarta kualitas hirup. Sabaraha loba saré anu cukup variatif ti jelema ka jelema. Lolobana jelema déwasa merlukeun tujuh nepi ka dalapan jam sapeuting. Loba jelema déwasa ngalaman insomnia di sawatara titik, tapi sawatara urang mibanda jangka panjang (kronis) insomnia.

Jenis Insomnia
Insomnia samentara lumangsung nepi ka  saminggu. Hal ieu mindeng disebut minangka gangguan saré penyesuaian alatan lumangsung dina kontéks situasional strés beurat, kawas pakasaban anyar atawa tenggat waktu anu baris datang atawa pamariksaan Insomnia ieu biasana ngabéréskeun sabot stressor henteu deui hadir atawa individu adaptasi kalayan stressor. Tapi, insomnia samentara mindeng ngulang deui sabot tegangan anyar atawa sarupa ka luar dina kahirupan pasien.
Insomnia jangka pondok didefinisikan minangka 1-6 bulan lilana. Hal ieu biasana nyambung kalayan faktor stres leuwih, anu meureun situasional (contona, pati atawa panyakit) atawa lingkungan (contona, gandéng).
Insomnia kronis nyaéta saban insomnia anu lumangsung leuwih ti 6 bulan. Hal ieu bisa dikaitkeun kalayan sagala rupa kaayaan médis sarta psikiatris, sarta biasana ngalibatkeun kasulitan saré, tapi dipercaya lumangsung utamana dina pasién kalayan predisposisi anu dumasarna insomnia.

Gejala insomnia
Hese saré peuting
Kahudangkeun waktu peuting
Hudang lain waktuna
Henteu ngarasa cukup istirahat sanggeus saré peuting
ngarasa capé atawa tunduh beurang poé
Gampang ambek, depresi atawa kahariwang
Hese fokus dina pancén-pancén
Ngabalukarkeun kasalahan atawa kacilakaan
Kategangan nyeri sirah
Gejala gastrointestinal
Keur lumangsung kahariwangan ngeunaan saré

Rujukan

Panyakit
Gangguan Saré
Hurang nyaéta sato anu hirup di cai hususna walungan, sagara, atawa danau.

Hurang bisa kapanggih di ampir kabéh "kuyumbang" cai anu ukuranana badag boh cai tawar, cai payau, boh cai asin dina jejero variatif, ti deukeut pabeungeutan nepi ka sawatara rébu méter di handapeun pabeungeutan.
Hurang dawam dijadikeun kadaharan sagara (seafood).

Jenis-jenis Hurang
Hurang Jerbung ( Penaeus merguiensis )
Hurang jerbung disebut ogé hurang bodas “ White Shrimp “.
Ciri-cirina antara séjén: kulitna ipis sarta leueur, warna bodas rada konéng jeung bintik héjo sarta aya anu boga warna konéng kabeureum-beureuman. Hurang ieu miboga jenis-jenis séjén kawas: Hurang Peci, Hurang Awi, Hurang Banana.
Hurang Kembang ( Penaeus sp )
Hurang ieu boga warna héjo semu hideung jeung gurat coklat, kulit sarta sukuna rada beureum, corak warnana kawas kembang.
Hurang Windu / Pacét / Tiger ( Penaeus monodon )
Hurang ieu kulitna kandel sarta teuas, boga warna héjo semu biru jeung gurat  anu leuwih poék, aya ogé anu boga warna rada beureum jeung gurat  coklat beureum.
Hurang Cokong / Tokal / Gantar / Fresh Water ( Macrobrachium sp )
Hurang ieu téh hurang cai tawar. Warnana rupa-rupa, aya anu héjo semu biru, héjo semu coklat, konéng semu coklat sarta berbercak kawas hurang windu tapi bentukna leuwih buleud.
Hurang Dogol ( Metapenaeus monoceros )
Hurang ieu kulitna kandel sarta garihal, warnana beureum ngora rada konéng.
Hurang Ucing “Cat Prawn”
Hurang ieu leutik-leutik, anu pangbadagna ukuranana 31 – 40 buntut/lb. Warnana héjo kalayan gurat-gurat konéng sarta bodas. Aya ogé anu boga warna konéng jeung gurat coklat sarta bodas. 
Hurang Medium
Kaasup jenis hurang ieu téh hurang peci anu warnana leuwih poék sarta totol-totol hideung sarta hurang dogol anu kelir kulitna beureum semu coklat.
Hurang Sikat / Kipas ( Panulirus sp )
Hurang ieu kawas “ Lobster “ tapi ukuranana leuwih leutik sarta kulitna leuwih beyé sarta rada garihal. Warna kulit semu coklat.
Hurang Karang / Barong ( Panulirus sp )
Hurang ieu kawas hurang sikat tapi ukuranana aya anu badag sarta kulitna teuas. Warnana aya rupa-rupa, aya anu héjo, coklat, coklat semu beureum sarta hideung semu biru, biasana totol-totol bodas, beureum atawa coklat, disebut ogé Lobster.

Mangpaat
Hurang leuwih alus didahar sabada olahraga sabab mibanda protein anu rendah lemak.
Kolesterol anu aya dina hurang alus pikeun jelma anu sok olahraga utamana olahraga angkat beusi.
Hurang miboga antioksidan pikeun nyingkahan panyakit kanker, rontok nepi ka botak, jeung obesitas.
Sakabéh ieu sabab hurang miboga vitamin anu gedé nyaéta vitamin B12 jeung vitamin D.
Pamungkas hurang miboga asam lemak omega3 pikeun ngajadikeun awét ngora, ngajagaan tembok dinding pembuluh darah tina radikal bebas, nyingkahan panyakit jantung.

Rujukan

Caridea
Lauk
Mew nyaéta salah sahiji grup musik rock progresive anu dibentuk ku Jonas Bjerre (vokal, gitar), Bo Madsen (gitar), Silas Utke Graae Jørgensen (drum), Johan Wohlert (bass) di Hellrub, Copenhagen, Denmark taun 1994. Personil Mew mulai maén musik babarengan taun ti 1995. Ayana Mew méré dampak anu kacida gedéna pikeun grup musik indie séjénna di Denmark saperti Carpark North, Swan Lee, jeung Saybia. Tur pertama Mew dimulai di Amérika Serikat tanggal 14 Maret 2007. 1 April 2006, Wohlert kaluar ti grup sabab hayng ngabéakkeun waktuna jeung kabogohna (personil Rosendah anu basa éta keur kakandungan), terus Wohler jeung kabogohna nyieun grup dua The Storm.

Diskografi
Album pertama Mew nyaéta A TRIUMPH FOR A MAN anu dirilis taun 1997 anu dirilis ulang taun 2006. Taun 2000, Mew ngarilis album HALF THE WORLD IS WATCHING ME ANU DIRILIS ULANG aGUSTUS 2007. Mew mulai kasohor nalika album katiluna FRANGERS dirilis (2003). Diteruskeun ku album AND THE GLASS HANDED KITES anu dirilis di Denmark 19 Séptember 2005. Sabada ngiluan tur Eropa jeung REM, ngaran Mew leuwih kasohor batan saacanna, malah mah nepi ka ngaborong opat panglélér di Acara Danish Music Awards taun 2006. 17 Agustus 2009, Mew ngarilis album NO MORE STORIES anu dirilis di Tilu nagara dina kurun waktu anu béda. Album kompilasi Mew EGGS ARE FUNNY dirilis taun 2010, eusina aya 14 lagu ti album-album saméméhna jeung lagu-lagu anyar.

Référénsi

bb

Grup musik
Grup Musik Asal Denmark
Korsi roda, nyaéta alat bantu  anu dipaké ku jalma anu teu bisa leumpang. Ieu alat téh bisa dimajukeun kalawan didorong ku nu lain, bisa ogé dipajukeun maké leungeun, atawa maké mesin otomatis. Rupa-rupa korsi roda :
 Korsi roda manual, nyaéta korsi roda anu dipajukeuna ku leungeun  anu maké korsi roda, bisa dipaké pikeun sagala kagiatan, beuratna kira-kira  21–24 kg. Korsi roda manual teu bisa dipaké ku penderita cacat anu leungeuna cacat.
 Korsi roda reclining, korsi roda ieu osok disebut korsi roda rebah. Korsi ieu bisa disarandéan kalawan nyalsé ku sabab bisa di atur panyarandéanana kira-kira kemiringan ± 145°-180° saluyu jeung kabutuhan pasén. Salain ti éta paranti paninjekan suku ogé bisa di atur, bisa di naékeun atwa di turunkeun. korsi ieu biasana dipaké ku pasén annu boga panyakit stroke atawa pasén anu miboga masalah din tonggong.  Ku sabab korsi ieu aya bagian-bagian anu bisa diatur, lantaran kitu osok dipaké pikeun pasén anu keur therapy di luhur korsi roda ieu.
 Korsi roda pikeun iinditan, korsi roda anu  didésain simple beuratna kira-kira  12–15 kg. modél korsi roda ieu leuwih trendy jeung loba jinisna, saperti rodana leutik saperti roda stroller, materialna dijieun tina bahan pilihan jeung warnana ogé matak ngirut. Korsi roda (Wheelchair) mangrupa alat bantu médis pikeun mobilitas pasén, boh kagiatan di jero rohangan atawa di luar.
 Korsi roda listrik nyaéta korsi roda anu dipajukeuna ku motor listrik anu biasana dipaké lalampahan jauh ku pasén. Ilaharna ieu korsi téh sok dipaké ku pasén anu cacat atawa  cacat ganda nepi ka teu bisa majukeun korsi ku sorangan. Cara majukeuna ngan saukur majukeun tuas saperti joystick. Biasana ieu korsi téh aya alat pikeun ngeusi ulang batré  anu bisa langsung diasupkeun dina stop kontak di imah.
 Korsi roda olahraga, nyaéta korsi anu dipaké pikeun olahraga, kapasitasna nyaéta 1 roda di hareup saperti trike (sapeda roda tilu). Mangrupa perangkat anu umum dipanggihan dina acara pekan olah raga atawa Olimpiade pikeun anu cacat.

catetan

Jinis Korsi
Kawah Kamojang perenahna di wilayah Kabupatén Garut, sabelah timur-kidul Kota Bandung, tapel wates Majalaya-Kabupatén Garut. kira-kira 25 km ti Kota Garut jeung ti Bandung mah kira-kira 35 km. Kawah kamojang aya dina ketinggian 1000m di luhur permukaan laut.

Gambaran
Di lokasi Kawah Kamojang dijadikeun Pembangkit Listrik Tenaga Panas Bumi anu dikelola ku PT. Pertamina dan PT. Indonésia Power, di mana di lokasi kasebut jadi nu munggaran énérgi panas bumi dimangpaatkeun ti masa kolonial Walanda. Di kawah kamojang aya fumarol, kawah lumpur, danau panas, jeung haseup anu aya dina rekahan taneuh. Di kawasan wisata ieu loba kawah anu masih kénéh aktip ngaluarkeun panas bumi.  Ngaran-ngaran kawah kamojang nyaéta :
 kawah karéta api, Di ieu kawah aya liang anu ngaluarkeun sorana mirip sora karéta api atawa mirip sora jét.  Kawah Karéta Api mangrupa kawah anu paling narik ati ku sabab uap gas anu kaluar baheulana sarua éndahna jeung Kawah Putih di Ciwidey. 
 kawah manuk, Gas panas anu anu kaluar bisa ngapungkeun barang anu aya disaluhureun ta kawah. Dingaranan Kawah Manuk ku sabab aya sababaraha liang anu ngaluarkeun sora saperti sora manuk. 
 kawah bérécék, 
 kawah sekarat,
 kawah hujan, ieu kawah bisa jadi tempat mandi sauna.  Aya mitos yén lamun mandi di éta kawah bakal cageur tina sarupaning panyakit saperti stroke, jantung, influenza, payakit kulit, jeung rématik. kawah hujan ngaluarkeun uap cai jeung gas sulfur anu ngagempul tina sela-sela batu vulkanik. 
 kawah stik gas.

Di bagian tukang kawah aya guha. Anu baheulana guha éta mangrupa panto ka kerajaan Demak.

catetan

Tempat pelesir di Kabupatén Garut
Bentang alam
Pembangkit listrik tenaga panas bumi di Indonésia
Cabé beureum nyaéta pepelakan anu kaasup ka dina kulawarga pepelakan Solanacéae.
Pepelakan anu buahna lada ieu dipaké sacara lega minangka samara masakan di sakumna dunya.
Spesies pepelakan cabé anu pang mindeng dipaké ngawengku Capsicum annum, Capsicum frutescens, Capsicum chinense, Capsicum pubescens, sarta Capsicum baccatum.
Cabé beureum miboga sanyawa kimia anu dingaranan capsaicin (8-methyl-n-vanillyl-6-nonenamide). 
Sajaba ti éta, kaeusi ogé sagala rupa sanyawa anu jiga kalayan capsaicin, anu dingaranan capsaicinoids.
Cabé beureum miboga vitamin C baréa-réa, ogé ngandung karoten (pro vitamin A). 
Kandungan kadua zat ieu henteu jida dina cabé anu boga warna konéng sarta héjo.
Cabé ogé mibanda mangpaat pikeun kaséhatan awak, di antarana nyaéta:Capsaicin, sanggup maéhan sél kanker dina beurit percobaan di laboratorium.
Panalungtikan panganyarna nétélakeun yén capsaicin bisa nurunkeun beurat awak dina jelema anu nalangsara obesitas.
Capsaicin dipaké pikeun maéhan sél-sél syaraf dina pankréas .
Kadaharan anu ngandung cabé beureum bisa nyingkahan prosés lumangsungna mamala panyakit kardiovaskular.
Cabé beureum dianggap bisa ngadalikeun pencemaran mikroba dina kadaharan .
Sawatara panalungtikan ngomong yén capsaicin mibanda mangpaat panangtayungan anti ulcer dina lambung anu ka infeksi bakteri H. pylori.
Cabé beureum mangrupa salah sahiji komuditas sayuran nu loba dikembangkeun ku patani di Indinesia sabab mibanda harga anu kawilang mahal, cabé beureum miboga mangpaat anu loba tapi cabé beureum ulah didahar loba teuing sabab bisa nyababkeun nyeri lambung.

Rujukan
Kardinan.

Sayuran
Solanaceae
KTSP, wancahan tina Kurikulum Tingkat Satuan Pendidikan nyaéta kurikulum operasional anu disusun jeung dilaksanakeun di masing-masing satuan pendidikan. KTSP mangrupa salah sahiji wangun réalisasi kawijakan déséntralisasi dina widang atikan sangkan kurikulum bener-bener saluyu jeung kabutuh kamekaran poténsi peserta didik di sakola kalawan merhatikeun kapentingan lokal, nasional, jeung pamérédih global kalawan sumanget Manajemen Berbasis Sekolah.

Sumanget MBS (Manajemen Berbasis Sekolah) 
 MBS minangka wangun otonomi sakola ngajurung ka guru sangkan ngarobah paradigma anu asalna minangka curriculum user (anu ngagunakeun kurikulum) kana curriculum developer (anu ngamekarkeun kurikulum)
 Guru mampuh kaluar tina kabiasaan digawé anu konvénsional kana kabiasaan digawé kontémporér anu dinamis.
 Guru mampuh nyekel peran minangka agent of change (agén parobahan)

Nyusun kurikulum dina tingkat satuan pendidikan tahap pendidikan dasar jeung menengah madom kana panduan anu disusun ku BSNP (Badan Standar Nasional Pendidikan).
Kurikulum Tingkat Satuan Pendidikan Tinggi wajib ngayakeun mata kuliah Pendidikan Agama, Pendidikan Kawarganagaraan, Basa Indonésia , jeung Basa Inggris. Kurikulum Tingkat Satuan Pendidikan Tinggi program sarjana jeung diploma wajib ngayakeun mata kuliah ngeunaan kapribadian, kabudayaan, sarta mata kuliah statistika jeung/ atawa matématika.

Acuan Operasional KTSP 
 Ngaronjatkeun kaimanan jeung katakwaan sarta ahlak anu mulya.
 Ngaronjatkeun tingkat poténsi, kacerdasan, jeung minat saluyu jeung tingkat kamekaran jeung kamampuh peserta didik.
 Merhatikeun béda-bédana poténsi jeung karakteristik daérah jeung lingkungan.
 Merhatikeun pamérédih pamekaran daérah jeung nasional.
 pamérédih lahan gawé.
 Kamekaran élmu pangaweruh, téknologi, jeung seni.
 Agama
 Dinamika kamekaran global.
 Beungkeutan (persatuan) nasional jeung ajén-ajén kabangsaan.
 Kondisi sosial budaya masarakat satempat.
 Kasatataan jénder.
 Karakteristik satuan pendidikan.

Rujukan

Atikan
Nyi Roro Kidul, atawa Kangjeng Ratu Kidul nyaéta hiji tokoh mitos nu dipercaya ngawasa Laut Kidul. Ieu kapercayaan dipimilik ku masarakat pulo Jawa jeung Bali.

Mitos Nyi Roro Kidul
Kacaritakeun hiji putri geulis ngaranna Kadita. Alatan kageulisanana, manéhna disebut Déwi Srangéngé. Déwi Srangéngé téh anak ti Raja Munding Wangi Sanajan miboga putri nu kacida geulisna, Sang Raja tetep sedih lantaran manéhna mah mikahayang budak lalaki. Lantaran kitu, raja téh nikah deui ka Déwi Mutiara nepi ka boga budak lalaki.
Déwi Mutiara hayang anakna jadi raja, nepi ka manéhna narékahan sagala rupa sangkan hal éta bisa tinekanan. Tuluy Déwi Mutiara ngadatangan raja sarta méré dih sangkan raja nitah Déwi Srangéngé indit ti istana. Tapi raja nolak kana paménta Déwi Mutiara. Teu nepi ka dinya waé tarékah Déwi Mutiara téh, isukna manéhna nitah abidna  indit ka dukun sangkan ngaguna-guna putri Kadita. Peutingna awak Kadita geus pinuh ku bisul sarta borok. Nalika hudang, manéhna kacida reuwaseunana alatan awakna bau tur pinuh ku borok.
Nalika raja apaleun ngeunaan kaayaan anakna nu kitu, manéhna kacida sedihna nepi ka ngadatangkeun kabéh tabib pikeun ngubaran panyakit anakna. Tapi éta panyakit téh teu cageur waé, antukna raja nitah Kadita indit ti istana alatan manéhna embung Kadita jadi bahan omongan di sakuliah negeri.
Putri Kadita indit bari ceurik. Teu nyaho kudu ka mana pilampaheunana. Ampir tujuh poé tujuh peuting lalampahan manéhna nepi di Laut Kidul. Tuluy manéhna ngajleng ka jero laut. Éta cai laut nyageurkeun panyakit Kadita nepi ka antukna mah Kadita jadi pangawasa laut kidul tur meunang jujuluk Nyi Roro Kidul.

Makam Roro Kidul
Di Pelabuhan Ratu aya makam nu dipercaya jadi makam Nyi Roro Kidul. Perenahna 20 km ti Pelabuhan Ratu, nyaéta di basisir Karang Hawu. Di ieu makam ogé aya rohangan husus nu didominasi ku warna beureum, tur aya lukisan gedé nu ngagambarkeun Nyi Roro Kidul. salian ti éta di gigireun makam Nyi Roro Kidul aya ogé makam Eyang Jalah Mata, Eyang Sanca Manggala jeung  Eyang Syeh Husni Ali.

Hajat Laut
Masyarakat pamayang di basisir beulah kidul biasana ngalaksanakeun hajat laut minangka ébréhan rasa sukur tur nganuhunkeun ka Nyi Roro Kidul réhna geus ngabantuan ngaronjatkeun panghasilan. Ieu upacara biasana dilakukeun di Pelabuhan Ratu, Ujung Genteng, Pangandaran, Cilacap, jeung Sukawayana.

Referensi

Mitos
Basisir Santolo mangrupa salah sahiji basisir atawa pantai nu kasohor di kabupatén Garut . Perenahna di kacamatan Cikelét, beulah kidul ti pusat kota Garut, jarakna kurang leuwih 3,5 jam lalampahan sabudeureun 88 km. Kawasan Pantai Santolo mangrupa tempat kumpulna para pamayang. Jeung jadi tempat pangeureunan (palabuan) pikeun parahu di wilayah Pameungpeuk. Lian ti éta pantai Santolo sok dipaké jadi tempat upacara anu aya patalina jeung laut saperti tasakuran pamayang jeung hajat laut pakidulan.
Basisir atawa pantai Santolo cukup lega, jenis keusikna nyaéta keusik bodas tur lembut.

Pulo Santolo 
Di daérah basisir ieu aya pulo leutik anu ngaranna pulo Santolo. Saméméh urang ka pulo santolo kudu naék heula parahu meuntasan muhara leutik anu misahkeun pulo jeung daratan. Satepina di pulo Santolo bakal kasampak lawang cai  jaman Walanda. Pantai Santolo wangunna jiga teluk. Ka unikanna nyaéta pantai beulah kidul leuwih luhur dibandingkeun pantai beulah wétan, balukarna bentukna saperti curugan. Aya tradisi di pantai Santolo nyaéta néangan lauk héjo tonggong.  Ngala lauk ieu teu sagawayah ku sabab lauk ieu ayana nalika usum halodo. Lauk héjo tarogong mangrupa salah sahiji jinis lauk anu leutik anu ukurana kurang leuwih sagedé curuk budak gedé.

Lokasi 
Pantai Santolo asup ka wilayah kacamatan Cikelét, tapi leuwih deukeut ka pusat kota kacamatan Pameungpeuk. Ti puseur kota Garut jarakna kurang leuwih 88 km. Transportasi ka Pantai Santolo bisa ngagunakeun angkutan umum élf ti puseur kota Garut atawa ti Bandung. Jalan ka Pantai Santolo geus mulus dihotmix, tapi diselang-selang ku kaayaan jalan anu masih kéneh ruksak di minangkaan tempat.

Aksés Lokasi 
Kanggo ka pantai Santolo, tiasa ngagunakan sababaraha jalur nyaéta ;
 Jalan Garut - Cikajang - Pameungpeuk - Santolo . 
 Jalan Bandung - Pangaléngan - Rancabuaya - Santolo .
 Jalan Cianjur - Cidaun - Rancabuaya - Santolo

Fasilitas 
Pantai Santolo mangrupa objék wisata anu tos kasohor. Di daérah pantai Santolo tos aya panginepan, losmén, sareng hotél kanggo pengunjung. Fasilitas lianna saperti masjid, rumah makan, toilét umum, sareng tempat parkir ogé tos aya.

Référénsi 
Pantai santolo garut

Catetan

Tempat pelesir di Kabupatén Garut
Santolo
Pandan wangi mangrupa tuwuhan anu alusna dipelak di iklim tropis.  Ieu tutuwuhan téh biasana osok dipelak di buruan imah atawa di kebon.  Pandan ogé sakapeung mah osok aya di walungan jeung tempat anu rada lembab. Lamun di daérah pantai kudu dina katinggian sabudeureun  500 m dpl. Perdu taunan, jangkungna 1–2 m. Watangna buleud, ngaracanbang, daun tunggal. Unggal daunna bentukna pita, ipis, leueur, sisi-sisina maréncos, tapi rata, tulangna sajajar, panjang 40 – 80 cm, lébarna 3 – 5 cm, cucukan dina sisi-sisina, warnana héjo. Kembangna majemuk, bentuk bongkol, warnana bodas. Buahna buah batu, ngagantung, bentuk bola, diaméter 4 - 7,5 cm, dinding buah berambut, warnanya jingga. Pandan wangi selain sebagai rempah-rempah juga digunakan sebagai bahan baku pembuatan minyak wangi. Osok dipaké jadi penyedap, paranti nyeungitan kadaharan, jadi gincu. Biasana pandan ogé osok jadi hiasan dina gelung, sangkan buuk téh ka ambeu seungit. Atawa jadi pewangi dina lomari. Daun pandan anu geus dikereutan osok jadi campuran kembang tujuh rupa.

Mangpaat
Salain jadi gincu jeung panyeungitan boh kadahareun boh dina gelung, pandan ogé miboga mangpaat pikeun kecantikan nyaéta paranti ngahideungkeun buuk jeung ngaleunitkeun kotombé.

Cara Ngahideungkeun buuk
Sadiakeun 7 lembar daun pandan, tuluy dikeureutan terus dikulub ku saliter cai nepi ka warnana jadi héjo.  Antepkeun salila sapeuting. Isukna, campurkeun cai pandan nu meunang ngulub téh jeung 3 cangkudu anu asak.  Saterusna usapkeun kana buuk.

Cara Ngaleungitkeun Ketombé
Sadiakeun 7 lembar daun pandan, tuluy di rendos nepi ka lemes. Tambahkeun 1/2 cangkir cai bersih bari di campurkeun nepi ka rata.  Peres tuluy disaring.  Sanggeus kitu usapkeun cai éta kana kulit anu aya ketombéan.  Antepkeun nepi ka tuus jeung garing. Kira-kira 1/2 - 1 jam tuluy kuramas nepi ka bersih.

catetan

Pandanaceae
Tutuwuhan bungbu
Basisir Pangandaran mangrupa salah sahiji objék wisata nu aya di Jawa Kulon. Perenahna di Désa Pananjung jeung Désa Pangandaran, Kacamatan Pangandaran, Kabupatén Pangandaran, kurang leuwih 92 km ti kota Ciamis. Ieu basisir miboga kaonjoyan daripada basisir lianna, di antarana waé:
 Bisa ningali éndahna panonpoé isuk-isuk jeung soré di tempat nu sarua.
 Miboga taman laut, rupa-rupa lauk jeung kahirupan laut nu éndah.
 Miboga basisir nu ngeplak bodas.
 Cai di lautna hérang sarta jarak antara pasang jeung surut relatif sarua nu ngabalukarkeun uarng bisa ngojay kalawan aman. 
Ku ayana kaonjoyan-kaonjoyan tadi, wisatawan nu datang ka Pangandaran bisa ngalakukeun rupa-rupa kagiatan saperti ngojay, mancing, pelesiran maké parahu, sasapédahan, jét ski jeung sajabana. 
Aya ogé ritual nu sok dilaksanakeun di ieu basisir nyaéta Hajat Laut. Mangrupa upacara nu dilakukeun ku pamayang di Pangandaran minangka ébréhan rasa sukur ka Gusti Nu Maha Kawasa ku cara miceun sasajén ka laut. Ieu acara biasana dilaksanakeun di bulan Muharam. Sedengkeun acara rutin tingkat internasional nu mindeng dilaksanakeun nyaéta Festival Layang-layang Internasional (Pangandaran International Kite Festival).

Fasilitas basisir Pangandaran
 Tempat parkir nu kawilang lega.
 Hotél, réstoran, pondok wisata kalawan tarif nu béda-béda.
 Pos, jeung money changer.
 Bioskop jeung diskotik.
 Pramuwisata jeung puseur informasi pariwisata.
 Tempat kémping.
 Sapédah jeung ban paranti ngojay.
 Parasailing jeung jétski.

Hotél di Pangandaran
 Hotél Laut Biru.
 Pantai Indah Resort & Hotel Pangandaran.
 Sunrise Béach Pangandaran Hotel.
 Surya Pesona Béach Hotel Pangandaran.
 PURI RENGGANIS.
 Mustika Ratu Hotel.

Rujukan

Pangandaran
Pangandaran
Raja Ampat nyaéta salah sahiji tempat wisata anu pohara didatangan ku para turis. Tempat ieu bener-bener miboga daya irut nu hadé.  Lamun diibaratkeun mah, tempat wisata Raja Ampat ieu salaku surgana dunya.

Raja Ampat nyaéta pecahan Kabupatén Sorong. Kabupatén anu miboga jumlah masarakat kira-kira 31.000 jalma ieu mibanda 610 pulau (ngan 35 pulau anu dicicingan), luas daérah na kira-kira 46.000 km², 6.000 km² daratan, 40.000 km² deui lautan.

Daérah ieu sempet jadi incaran para pemburu lauk ku cara ngebom jeung nyebarkeun racun sianida. Tapi, loba kénéh nu nyicingan, anu narékahan, nangtayungan daérah ieu, ku kituna kakayaan lautna masih bisa disalametkeun.  Terumbu karang di laut Raja Ampat panglengkepna di dunya.  Ti 537 jenis karang, 75 persénna aya di daérah ieu.  Kapanggih ogé 1.104 jenis lauk, 669 jenis moluska (sato beyé), sarta 537 jenis sato karang.

Lembaga lingkungan global netepkeun Raja Ampat minangka salah sahiji daérah di Indonésia anu meunang bantuan Coral Reef Rehabilitation and Management Program (Coremap) II, saprak 2005. Di Raja Ampat, program ieu ngawengku 17 kampung sarta ngalibatkeun masarakatna.  Pamayang ogé dilatih ngabudidayakeun lauk kerapu sarta rumput lautna

Rujukan
Wajit kaasup kadaharan amis-amis, dibungkus ku upih atawa kararas, dijieunna tina béas ketan; ngora kokomoh; saterusna kaluah, jawadah, kuled, angléng, dodol; ngaran sarupa kartu leutik.

Wajit mangrupa salah sahiji ti sagala rupa oléh-oléh has Bandung anu jadi primadona. Sanajan Wajit ieu asalna ti Cililin wewengkon Kabupatén Bandung Kulon, tapi minat masarakat Bandung sarta luar Bandung dina panganan ieu kitu loba. Ku kituna para distributor kadaharan utamana oléh-oléh has Bandung terus masok Wajit ieu langsung ti produsénna di wewengkon Cililin.

Wajit cililin geus henteu deungeun deui pikeun urang Bandung sarta sakurilingna. Kadaharan has Cililin geus kawéntar ka mana-mana, malahan anu nganjang ka bandung pasti aya nu meuli wajit. Ieu geus idéntik kalayan oléh-oléh ti Bandung. Wajit dijieun ti bahan dasar gula, béas ketan, sarta kalapa anu saterusna dibungkus daun jagong.

Nyieun Wajit

Bahan

800 g béas ketan bodas anu alus
250 g gula Jawa, sisir
100 g gula pasir
750 ml santan ti 11/2 butir kalapa parud
½ sdt uyah
3 lembar daun pandan, potongan

Cara Nyieun
Kumbah ketan tuluy keueum ku cai tiis salila 3 jam. Tiriskeun. Seupan ketan dina dandang panas salila 30 menit nepi ka satengah asak. Angkat. Masak gula Jawa, gula pasir,santeun, uyah, sarta daun pandan nepi ka ngagolak. Angkat, saring. Jerangkeun balik nepi ka panas. Asupkeun ketan satengah mateng, aduk nepi ka santan béak supaya rata jeung ketan. Angkat. Supan dina dandan panas salila 45 menit nepi ka asak. Angkat. Siapkeun loyang, alasna daun cau, olésan minyak. Abuskeun ketan kana loyang sarta ratakeun bari deudeut-deudeut
nepi ka mundel. Ingkeun nepi ka tiis.

Potongan sarta sajikeun.

Rujukan

Kadaharan
Masakan indonésia
Tempo ogé Républik Srpska, Kakaisaran Sérbia

Sérbia atawa resmina Républik Sérbia (basa Sérbia: Република Србија atawa Republika Srbija) mangrupa hiji nagara républik di tenggara jeung tengah Éropa. Dina 2003 nepi ka 2006, Sérbia ngagabung jeung Monténégro dina hiji pasamakmuran nu dingaranan Uni Nagara Sérbia jeung Monténégro kalawan ibu kota nagara Belgrade.

Sérbia tepung wates sareng Hungaria di kalér; Romania jeung Bulgaria di wétan; Makédonia jeung Albania di kidul; sarta Monténégro, Kroasia, jeung Bosnia-Hérzégovina di beulah kulon.

Dina 21 Méi 2006, rahayat Monténégro ngalaksanakeun pamilihan dina wangun Réferéndum Kamerdékaan Monténégro jeung 55,5 persén pamilih hayang kamerdékaan Monténégro. Salajengna dina kaping 3 Juni, 2006, Parlemén Monténégro mroklamasikeun kamerdékaan Monténégro, jadina salajengna Monténégro minangka hiji nagara sorangan.

Réferénsi

Tumbu kaluar 
  Loka wéb Pamaréntah Sérbia 
  Loka wéb Parlemén Sérbia 
  RTS - Stasion Télévisi Sérbia

 
Nagara di Éropa Tengah
Gedong Perundingan Linggarjati nyaéta tempat diayakeunanan perundingan Linggarjati. Perundingan Linggarjati nyaéta hiji perundingan antara Indonésia jeung Walanda di Linggarjati, Jawa Kulon anu ngahasilkeun kasapukan ngeunaan status kamerdikaan Indonésia.
Hasil rundingan ieu ditandatanganan di Istana Merdeka Jakarta dina 15 Nopémber 1946 sarta resmikeun ku kadua nagara dina 25 Maret 1947.

Sajarah

taun1918, ditempat ieu nangtung gubuk milik Jasitem.
taun1921 ku saurang Walanda ngaranna Tersana, gubuk éta di rombak jadi semi permanenen.
taun1930 diwangun jadi permanent sarta jadi runah ancik Van Ost Dome (urang Walanda).
taun1935, dikontrak ku Heiker (urang Walanda) sarta dijadikeun hotél anu ngaranna Rustoord.
taun1942 Jepang ngajajah Indonésia sarta hotél ieu digantian jadi Hokay Ryokan.
taun1945 sabada proklamasi kamerdikaan Indonésia hotél ieu dibéré ngaran Hotél Merdika.
taun1946 di gedung ieu lumangsung kajadian sajarah nyaéta perundingan antara pamaréntahan Indonésia sarta pamaréntahan Walanda anu ngahasilkeun Naskah Linggarjati ku kituna gedong ieu mindeng disebut GEDONG PERUNDINGAN LINGGARJATI.
taun1948-1950, saprak aksi militer soldadu II gedong ieu dijadikeun markas soldadu Walanda.
taun1950-1975 ditempatan ku Sakola Dasar Nagari Linggarjati.
Kaayaan ieu nerus sabada Jepang nyicingan Indonésia sarta diteruskeun sanggeus kamerdikaan Indonésia. 
Dina jaman pendudukan Jepang, hotél kasebut robah ngaranna jadi Hotél Hokay Ryokan.
Sabada Proklamasi Kamerdikaan RI taun1945 hotél ieu dibéré ngaran Hotél Merdika.
Lamun diperhatikeun, papasingan rohangan dina Musieum Perundingan Linggajati ayeuna masih mangrupa papasingan rohangan wangunan hotél.

Lokasi

Musieum Perundingan Linggajati perenahna di Désa Linggajati, sarta kaasup dina Kacamatan Cilimus, Kabupatén Kuningan, Jawa Kulon.
Désa Linggajati perenahna dina jangkungna 400 méter ti permukaan sagara.
Désa ieu diaping ku tilu désa, nyaéta di palebah kidul berbatasan jeung Désa Linggamekar, di palebah kalér berbatasan jeung Désa Linggaindah jeung di palebah kulon berbatasan jeung Gunung Ciremai. 
Désa Linggajati berjarak 35 km ti Cirebon sarta 17 km ti Kuningan.

Rujukan

Wangunan sajarah di Jawa Kulon
Kunci atawa nu dipikawanoh minangka temu kunci nyaéta ngaran tutuwuhan anu kaasup kana bungbu dapur tur bisa dimangpaatkeun pikeun dijadikeun ubar. Watang aslina aya dina jero taneuh anu disebut beuti, warnana konéng semu coklat, seungit, kandelna 5-30 x 0,5–2 cm, watang anu di luhur beungeut taneuh nyaéta watang tipu (palapah daun). Umumna miboga 2 nepi ka 7 lambar, daun handap mangrupa palapah daun warnana beureum, palapah daun mindeng sarua panjangna jeung tangkai daun; daunna ajeg, wangun lansét rubak atawa rada seukeut, tungtung daunna seukeut, beungeut daunna lemes tapi bagian handap rada aya buluan, daunna aya keliran warna héjo ngora, rubakna 5–11 cm. Kunci biasana tumuwuh di wewengkon tropis di dataran handap, biasana kembangan dina bulan Januari nepi ka Pebruari sarta bulan April nepi ka bulan Juni. Alus tumuwuh dina taneuh nu beueus ogé subur kalayan tukeurna hawa sarta tata cai anu alus. Dina taneuh anu kurang boh tata caina atawa mindeng kakeueum ku cai prosés tumuwuhna baris kaganggu sarta beutina gancang buruk. Salian ti mangpaat pikeun bungbu dapur, kunci ogé bisa dimangpaatkeun pikeun dijadikeun ubar, di antarana nyaéta ubar batuk, ubar hésé hitut, nambahan napsu dahar, sariawan, nambahan ASI, pikeun ubar kanker,  sarta mangrupa resép kageulisan wanoja Sunda.

Referensi

Zingiberaceae
Tutuwuhan bungbu
Tutuwuhan ubar
Beubeutian
U2 nyaéta grup musik asal Irlandia anu dibentuk taun 1976 ku Paul David Hewson (Bono) (vokal jeung gitar), David Howell Evans (The Edge) (gitar, piano jeung bass), Adam Clayton (bass jeung gitar), sarta Larry Mullen Jr (drum). Ieu grup musik kabentuk ngaliwatan audisi tina iklan mading di Hiji sakola di Irlandia. Basa éta masih maké ngaran Feedback terus diganti jadi Hype taun 1997. Nembé sabada ditinggalkeun salah sahiji personilna, ieu grup musik diganti jadi U2.

Diskografi 
Dimulai ku album BOY anu dirilis taun 1980, diteruskeun ku album OCTOBER anu dirilis taun 1981. Taun 1983, U2 ngarilis album WAR, masih di Taun anu sarua, U2 ngarlis album UNDER A BLOD RED SKY. Sataun sanggeus éta, U@ ngarilis  THE UNFORGETTABLE FIRE. Taun 1987, album THE JOSHUA TREE dirilis, taun 1988 giliran album RATTLE AND HUM anu dirilis. Taun 1991, U2 ngarilis album ACHTUNG BABY, diteruskeun ku ZOOROPA taun 1993. Opat taun sanggeus éta album, POP dirilis, anu diteruskeun ku album ALL THA YOU CAN'T LEAVE BEHIND (2001). Taun 2004 album HOW TO DISMATIE AN ATOMIC BOMB. Pamungkas, album NO LINE ON THE HORIZON (2009) anu dirilis.

Référénsi 

Grup musik
Grup musik ti Irlandia
Jason Mraz (Jason Thomas Mraz) nyaéta musisi keturunan Virginia jeung Ceko. Aliran musik anu dipakéna nyaéta reggae, pop, rock, jazz, sarta hip-hop. Jason Mraz lahir tanggal 23 Juni 1973. Debut albumna dimimitian taun 2002 kalayan judul album WAITING FOR MY ROCKET TO COME. Di Acara Grammy Awards ka-51, single I'm yours dinominasikeun minangka Song of The Year. Jason Mraz dinominaskeun minangka Best Male Pop Vocal. Mraz kungsi tampil di Indonesia dina acara Java Jazz Festival 2009, 6-7 Maret 2009. Taun 2011, Jason bakal ngayakeun konsér deui di Indonésia. Ieu konsér dijudulan Jason Mraz Special Acoustic Evening With Toca Rivera, diayakeun di Nusa Dua, Bali, 9 Nopémber 2011.

Diskografi
Saacan ngarilis album resmi, Jason Mraz ngarilis album LIVE AT JAVA JOE'S (2001). Diteruskeun album SOLD OUT (In Stereo) taun 2002. THE E MINOR EP IN F dirilis taun (2002). Album perdanana nyaéta WAITING FOR MY ROCET TO COME anu dirlis taun 2002. Diteruskeun ku album teu resmi TONIGHT, NOT AGAIN: jASON MRAZ LIVE AT EAGLE BALLROOM (2004). Album kaduana nyaéta MR. A-Z (2005), album GEEKIN' OUT ACROSS THE GALAXY (2006), taun 2008 kamari, Json Mraz ngarilis album WE SING, WE DANCE, WE STEAL THINGS kalayan lagu andalan i'm Yours. Ieu lagu aya dina 10 lagu pangpolérna di Billboard, Séptémber 2008. Malah mah di Bulan Oktober 2008, ieu album kajual leuwih ti 500 rébu kopi di Amerika Serikat. Nu pamungkas, Jason Mraz ngarilis album JASON MRAZ'S BEAUTIFUL MESS: LIVE ON EARTH TAUN 2009.

Référénsi

Musisi
Télevisi Républik Indonésia (TVRI) nyaéta lembaga penyiaran anu nyandang ngaran nagara ngandung harti yén kalawan éta ngaran téh siaranana ditujukeun pikeun kapentingan nagara. Ti semet ngadeg tanggal 24 Agustus 1962, TVRI mibanda tugas minangka télévisi anu ngangkat citra bangsa ngaliwatan ngokolakeun penyiaran kajadian anu boga skala internasional, ngarojong kamajuan kahirupan masarakat sarta pikeun ngaraketkeun sosial.

Dinamika kahirupan TVRI nyaéta dinamika perjuangan bangsa dina prosés diajar démokrasi.  Dina tanggal 24 Agustus 1962 dina mangsa Démokrasi Terpimpin, TVRI wangunna Yayaysan anu diadegkeun pikeun ngajumantarakeun bubuka Asian Games anu ka IV di Jakarta.  Asup kana mangsa Démokrasi Pancasila dina taun 1974, TVRI geus rupa jadi salah sahiji bagian tina organisasi jeung tata gawé Departemén Penerangan kalawan statusna minangka Direktorat anu boga tanggungjawab Direktur Jendral Radio, Televisi jeung Film.

Dina mangsa Réformasi medal Peraturan Pemerintan RI Nomor 36 taun 2000 anu netepkeun status TVRI jadi Perusahaan Jawatan di handapeun Pangaping ti Departemen Keuangan.  Tuluy ngaliwatan Peraturan Pemerintah Nomor 9 taun 2001 TVRI robah deui statusna jadi PT.TVRI (Persero) di handapeun pangaping ti Kantor Mentri Negara BUMN. Tuluy liwat Undang-Undang Republik Indonésia Nomor 32 taun 2002 tentang Penyiaran, TVRI ditetepkeun minangka Lembaga Penyiaran Publik anu wangunna badan hukum au diadegkeun ku Nagara.

Minangka stasiun televisi anu nyangking pesen-pesen pamaréntah, TVRI muncul minangka pamaén tunggal dina industri pertelevisian Indonésia mangsa harita. Mangsa éta téh lumangsung kalawan waktu anu lila, komo nalika Soekarno runtag tina kakuasaanana. Peran TVRI minangka média propaganda pamaréntah tuluy diteruskeun ku Soeharto.

Logo TVRI

Sumber

Stasion televisi di Indonésia
Ladu ngaran kuéh nu dijieunna tina tipung tarigu diabrukkeun kana endog meunang ngopyok, geus dalit pisan kakara saeutik-saeutik digéléngan dirupakeun angka dalapan; saeunggeus digoréng kakara dikaluar ku gula bodas.
Ladu dikokolakeun sakitu rupa ku kituna jadi hidangan anu has sarta rasana anu béda jeung kadaharan séjénna. Mimiti diwanohkeun ku masarakat Malangbong Garut.

Rujukan

Kadaharan
Masakan Indonesia
L'Arc~en~Ciel anu biasa disebut Laruku nyaéta grup musik asal Jepang anu anggotana Hyde (vokal), Ken (gitar), Tetsu (bass), jeung Yukihiro (drum). Ieu grup musik dibentuk ku Tetsu, Fébruari 1991. L'Arc~en~Ciel hartina katumbiri nu dicokot tina judul hiji pilem Perancis anu ditongton ku Tetsu. Debutna dimulai taun 1991, Laruku suksés ngajual 28 juta kopi album jeung single. Laruku asup kana daptar 100 artis pop Jepang Favorit urutan ka-58.

Personil
Saacan nu ayeuna, formasi Laruku nu baheula nyaéta Hyde, Tetsu, Hiro (gitar), jeung Pero (drum). Hiro jeung Pero kaluar sataun sanggeus Laruku dibentuk, terus posisi pero digantikeun ku Sakura, sedengkeun posisi Hiro digantikeun ku Ken. Taun 1997, Sakura ditéwak ku pulisi sabab kanyahoan maké narkotika. Ieu hal ngabalukarkeun dibatalkeunana sakabéh tur jeung kaluarna single Laruku. Diayakeunana konsér Reincarnation di Tokyo Dome, Laruku muncul deui kalayan personil resmi tilu urang, nyaéta Hyde, Tetsu jeung Ken ditambah hiji personil tambahan salaku drummer nyaéta Yukihiro anu resmi jadi personil Laruku tanggal 1 Januari 1998.

Diskografi
Album pertama L'Arc en Ciel dijudulan DUNE anu dirilis taun 1993, anu diteruskeun ku album TIERRA taun 1994. Sataun sanggeus album kadua kaluar, giliran album HEAVENLY anu dirilis taun 1995. Taun 1996, Laruku ngarilis album TRUE. Nandakeun éksisténsina, Laruku ngarilis album HEART taun 1998. Di Taun 1999, Laruku ngarilis dua album di antarana: ARK jeung RAY Taun 2000, Laruku ngarilis album REAL. Kosong salila tilu taun, ahirna taun 2004 Laruku ngarilis album SMILE. DIteruskeun ku album AWAKE taun 2005, jeung anu pamungkas nyaéta album KISS anu dirilis taun 2007.

Référénsi

Grup musik
Grup Musik asal Jepang
James Watt (1736-1819) nyaéta pamanggih sarta ahli mesin asal Skotlandia anu kasohor alatan nyiptakeun mesin uap.  Pamanggihanna ieu nyorong lumangsungna paéobahan industri manéhna ogé biasa nyieun parabot penting séjénna kawas mesin dwi gawé pakakas tampik tekenan sarta régulator sentrifugal. Watt ogé nyiptakeun istilah daya kuda (horse power) nyaéta hijian daya gawé hiji mesin. James Watt lahir di Greenock, Skotlandia. Bapana nyaéta saurang pedagang sarta pangusaha industri kapal di Greenock. Watt diajar maca sarta nulis ti indungna, sajaba ti éta ogé diajar ngagunakeun rupa-rupa pakakas anu biasa dipaké bapana pikeun nyieun kapal sarta imah. Sanggeus asup SD, Watt diajar basa latin, Yunani, sarta matématika. Dina umur 19 taun, Watt indit ka London pikeun diajar nyieun pakakas-pakakas matématika kawas kompas, kuadran sarta timbangan. Sanggeus éta, Watt balik ka Glassgou sarta ngadegkeun pausahaan leutik anu mroduksi pakakas-pakakas matématika pikeun para mahasiswa di Glassow. Dina taun 1769, manéhna junun maténkeun panambahan rohang nu kapisah anu leuwih kuat. Sajaba ti éta manéhna ogé junun nyieun isolasi pemisah pikeun nyegah ngalengitna panas dina silinder saab. Tuluy dina taun 1782 manéhna manggihan mesin dobel.  Sawatara pamanggihan ti Watt beuki ngagampangkeun gawé mesin saab.  Dina taun 1781, Watt nyieun sapakakas gerigi pikeun ngarobah unggut balik mesin ku kituna jadi muter. Dina taun 1788 Watt nyieun pangontrol gaya gerak ngalingker otomatis anu ngabalukarkeun gancangna mesin bisa sacara otomatis diawas.  Watt ogé nyieun pakakas nu ngitung kagancangan, pakakas pangukur tekenan, pakakas pituduh, sarta pakakas pengontrol saab. Mesin saab anu dirarancang ku Watt beuki praktis sarta éfisien. Paménta pamakéan mesin saab beuki banjir paménta sanggeus Watt manggihan pakakas-pakakas kasebut.

Rujukan

Inohong Skotlandia
Walét sabangsa kapinis, buntutna méh saperti buntut saéran, leuwih gedé batan kapinis; manuk ieu hirupna ngabubuhan di jero guha atawa di basisir karang, taina keur gemuk jeung sayangna dijieun tina ciduhna bisa didahar sanggeusna dikokolakeun.

Sajarah Singget

Manuk Walét mangrupa manuk pemakan gegeremet anu boga sipat aerial sarta resep ngaluncur. Manuk ieu boga warna anu poék, hiberna gancang jeung ukuran awak leutik, sarta ngabogaan jangjang ngawangun sabit anu heureut sarta seukeut, sukuna pohara leutik kitu ogé pamatukna sarta jenis manuk ieu henteu kungsi eunteup di tangkal.

Manuk walét miboga kabiasaan cicing di guha-guha atawa imah-imah anu cukup beueus, remang-remang nepi ka poék sarta ngagunakeun langit-langit
pikeun némpélkeun sarang minangka tempat istirahat sarta biak.

Séntra Peternakan

Sentra Peternakan Walét loba di daérah Sumatera, Jawa Barat, Jawa Timur jeung Jawa Tengah

Mangpaat
Hasil ti peternakan walét ieu téh sarangna anu dijieun ti cai acayna (saliva). Sarang walét ieu sajaba miboga harga anu luhur, ogé bisa
méré mangpaat pikeun dunya kaséhatan. Sarang walét kapaké pikeun nyageurkeun paru-paru, panas di jero, ngalancarkeun peredaran darah sarta nambah tanaga.

Rujukan

Walét
Manuk Indonesia